b'\n_START_ARTICLE_\nColumbine-massakren\n_START_PARAGRAPH_\nColumbine-massakren var en skolemassakre som skjedde tirsdag 20. april 1999 p\xc3\xa5 Columbine High School i Jefferson County i Colorado. To elever ved skolen, Eric Harris og Dylan Klebold, skj\xc3\xb8t og drepte tolv andre elever og en l\xc3\xa6rer, mens ytterligere 21 ble skadet, 3 av dem mens de r\xc3\xb8mte fra skolen. Skytingen startet ved lunsjtid, og da var de fleste elevene i skolens kantine. Likevel ble ingen drept i kantina, da de fleste klarte \xc3\xa5 komme seg ut av kantina da skytingen startet utenfor skolen. Harris og Klebold hadde 10 minutter f\xc3\xb8r skytingen begynte plassert ut 2 propanbomber i kantina som skulle g\xc3\xa5 av 11.17, da kantina var full. Harris og Klebold skulle st\xc3\xa5 ved inngangene og skyte alle som overlevde bombene. Bombene gikk ikke av, og Harris og Klebold valgte derfor \xc3\xa5 g\xc3\xa5 inn i skolen og skyte. De fleste av ofrene ble drept i skolens bibliotek. Etter skytingen tok de to elevene sine egne liv ved \xc3\xa5 skyte seg selv i biblioteket p\xc3\xa5 skolen, bare noen f\xc3\xa5 meter fra noen av sine ofre._NEWLINE_Dagen skytingen ble utf\xc3\xb8rt p\xc3\xa5 har f\xc3\xb8rt til mange forskjellige teorier, blant annet er det f\xc3\xb8dselsdagen til Adolf Hitler og det er dagen etter b\xc3\xa5de \xc3\xa5rsdagen for Beleiringen i Waco og Oklahoma City-bombingen.'